Tanah runtuh Bukit Kanada 2009

Pada 16 Januari 2009, kejadian tanah runtuh berlaku di tebing Bukit Kanada, Miri, Sarawak.

Kesan
Dua pekerja (seorang warganegara Malaysia dan warganegara Indonesia) di sebuah stesen minyak di Jalan Pujut telah maut akibat ditimbus runtuhan tanah. Mayat kedua-dua mangsa telah ditemui pada pukul 1.50 petang ketika operasi pencarian dilakukan yang bermula pada 6.30 pagi.

Stesen minyak yang terbabit dalam kejadian itu terletak berhampiran lereng Bukit Kanada dan beroperasi sejak 20 tahun lalu.Dua maut dihempap tanah runtuh

Seramai 20 penduduk daripada enam keluarga terjejas akibat tanah runtuh di lereng bukit namun telah ditempatkan di pusat pemindahan sementara di Dewan Serbaguna Kampung Lereng Bukit.Kaji tanah runtuh di Bukit Kanada

Kejadian tanah runtuh ini juga turut mengakibatkan bekalan elektrik di sebuah perkampungan berdekatan terputus beberapa jam.

Punca
Ketua Polis Daerah Miri, ACP Jamaluddin Ibrahim menyatakan punca kerana hujan lebat sejak beberapa hari dan menyebabkan 
pergerakan tanah berlaku.Jabatan Kerja Raya dan Jabatan Tanah dan Survei akan melakukan siasatan dan laporan akan diserahkan 
kepada Timbalan Ketua Menteri Tan Sri Dr George Chan Hong Nam yang juga pengerusi Jawatankuasa Pengurusan Bencana Sarawak. Lereng bukit di situ dikategorikan mudah terhakis, khususnya apabila hujan masih berterusan . George Chan merupakan pengerusi parti SUPP dan  Adun Piasau yang dulunya dikenali dengan nama parlimen Miri .

Pengerusi jawatankuasa pengurusan bencana bahagian Miri, Datuk Ose Murang meminta penduduk yang tinggal di Bukit Kanada dan 
di lereng bukit pindah jika mengesan tanda-tanda tanah runtuh. Penempatan yang terlibat ialah Kampung Haji Wahed, Kampung 
Lereng Bukit dan Pujut Padang Kerbau Satu. 3 dari 10 buah rumah di Kampung Pujut Tanjung Batu dalam keadaan bahaya. Pusat 
pemindahan dibuka di bangunan Persatuan Bulan Sabit Merah, Miri. 

Tindakan susulan
Ahli Parlimen Sibuti, Ahmad Lai mahu segala aktiviti mengorek tanah di puncak Bukit Kanada dihentikan kerana akan mewujudkan 
bahaya kepada penduduk di tiga buah kampung yang terdapat di atas bukit.Mayat Dua Pekerja Tertimbus Tanah Runtuh DitemuiPenduduk tiga kampung di Bukit Kanada dinasihat pindahSegala projek di Bukit Kanada perlu dihentikan

Jabatan Mineral dan Geosains Malaysia telah membuat kajian dan mendapati kawasan sekitar Bukit Kanada tidak lagi sesuai untuk didiami kerana mampu membahayakan penduduk terutama ketika musim tengkujuh. Oleh itu, pemindahan penduduk telah dilakukan secara ansuran dan penduduk diberi penempatan baru.Bukit Kanada tidak selamat didiami

2018
Satu usaha oleh Kementerian Kerja Raya Malaysia telah dilakukan iaitu menghantar pakar bagi menjalankan kajian tanah runtuh di laluan pelancongan menuju ke Muzium Sains Petroleum di Bukit Kanada.

Menurut Menteri Muda Pelancongan, Kesenian dan Kebudayaan, kajian akan dilakukan oleh pakar tersebut bagi mengenal pasti kaedah pembaikpulihan yang sesuai menangani masalah itu. Usaha untuk mengkaji tanah runtuh itu telah dipersetujui oleh Menteri Kerja Raya, Datuk Seri Fadillah Yusuf.https://www.bharian.com.my/berita/wilayah/2018/01/373998/kaji-tanah-runtuh-di-bukit-kanada

Rujukan

Bukit Kanada 2009
Kategori:2009 di Malaysia
Kategori:Peristiwa di Sarawak